
Republika Hrvatska
Trgovački sud u Osijeku

Poslovni br. 18 St-450/18-3


U  I M E   R E P U B L I K E   H R V A T S K E

R J E Š E N J E

Trgovački sud u Osijeku po sudskom savjetniku Augustinu Jalšovec, u stečajnom predmetu povodom zahtjeva Financijske agencije, OIB: 85821130368, Regionalnog centra Zagreb, Zagreb, Trg svibanjskih žrtava 1995. 1, za provedbu skraćenog stečajnog postupka nad stečajnim dužnikom HRVATSKI SAVEZ ORGANIZACIJA GLAZBENO-ESTRADNIH IZVOĐAČA, Ulica Andrije Hebranga 18, Zagreb, Registarski broj: 00000791, OIB: 89284939364, 25. svibnja 2018.	

    r i j e š i o   j e

Odbacuje se zahtjev za provedbu skraćenog stečajnog postupka nad stečajnim dužnikom HRVATSKI SAVEZ ORGANIZACIJA GLAZBENO-ESTRADNIH IZVOĐAČA, Ulica Andrije Hebranga 18, Zagreb, Registarski broj: 00000791, OIB: 89284939364.

Obrazloženje

Trgovački sud u Zagrebu 26. siječnja  2018. zaprimio je zahtjev Financijske agencije, Regionalnog centra Zagreb, za provedbu skraćenog stečajnog postupka, Klasa: 110-07/18-01/04, Ur.broj: 04-06-18-374  od 25. siječnja 2018. nad stečajnim dužnikom HRVATSKI SAVEZ ORGANIZACIJA GLAZBENO-ESTRADNIH IZVOĐAČA, Ulica Andrije Hebranga 18, Zagreb, Registarski broj: 00000791, OIB: 89284939364.

Visoki trgovački sud Republike Hrvatske rješenjem poslovnog broja: 31-Su-236/18-3 od 9. ožujka 2018. odredio je Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu te je Trgovački sud u Zagrebu ustupio ovome Sudu navedeni predmet na daljnje postupanje, koji je zaprimljen 10. travnja 2018.

Uvidom u registar udruga  za predmetnog stečajnog dužnika utvrđeno je da je isti u postupku likvidacije (list 5-6 spisa).

Odredbom čl. 428. Stečajnog zakona (Narodne novine, broj: 71/15 i 104/17 ; u daljnjem tekstu SZ) propisano je da će sud provesti skraćeni stečajni postupak nad pravnom osobom ako su ispunjene sljedeće pretpostavke: ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke za pokretanje drugog postupka radi brisanja iz sudskog registra.
	


Slijedom navedenog, odbacuje se zahtjev predlagatelja za provedbu skraćenog stečajnog postupka, obzirom nisu kumulativno ispunjene pretpostavke za provedbu istog iz čl. 428. SZ-a, odnosno pokrenut je drugi postupak radi brisanja pravne osobe iz registra  udruga.


U Osijeku  25. svibnja  2018.

      Zapisničar:	 					     	  Sudski  savjetnik 
Gordana Harc 
 						                        	Augustin Jalšovec 


UPUTA O PRAVNOM LIJEKU:
Protiv ovog rješenja nezadovoljna stranka može izjaviti žalbu Trgovačkom sudu u Osijeku u roku od 8 dana pismeno u 4 primjerka. 
             

                                                                                                                     
                                                                                                                     
D N A :
1. FINA, RC ZAGREB
1. Stečajni dužnik
1. e-oglasna ploča suda
1. riješeno odbacivanjem 
1. kal. 1. 8. 2018.

